Liga a 2-a: Comuna Recea - Rapid , sâmbătă, ora 12:30 , Digi Sport 1

Liga 1: Viitorul - Astra, sâmbătă, ora 21:30, Digi Sport 1

Pliskova a luat primul ghem al partidei, dar apoi Simona a restabilit egalitatea şi a reuşit break-ul după un ghem cu două duble greşeli ale cehoaicei (2-1). Meciul a fost strâns în continuare, Halep desprinzându-se la 3-1 după ce a salvat două mingi de break. Halep a avut apoi o minge de 4-1, dar Pliskova a reuşit să se apropie la 3-2. S-a mers cu serviciul în continuare şi Simona a încheiat setul cu 6-4, în 43 de minute, după ce ratase două mingi de set la 5-3.

În actul secund, Pliskova a fost mai agresivă, iar Halep nu a reuşit să ţină ritmul aşa de bine. Pliskova a condus cu 1-0 şi 2-1, Halep a egalat de fiecare dată, dar apoi echilibrul fragil s-a rupt, cehoaica a luat un ghem la zero şi apoi a făcut break-ul (2-4). Halep a ratat trei oportunităţi de break şi şansa de a reveni în set, iar Pliskova a făcut 5-2, adjudecându-şi setul cu 6-3.

În decisiv, Halep a părut mai decisă, a condus cu 1-0, apoi a avut o minge de break, nefructificată, a avut 2-1 şi în sfârşit a câştigat contra serviciului (3-1), detaşându-se la 4-1 după ce a salvat două mingi de break. Halep a avut o şansă de 5-1, dar a ratat-o, iar apoi Pliskova a reuşit să o contreze şi să se apropie la 4-3. Karolina a servit pentru 4-4, dar românca a reuşit break-ul, iar apoi a încheiat setul cu 6-3.

Simona Halep a mai jucat finala la Roland Garros (singura de Grand Slam până acum), în 2014, atunci când a fost învinsă în trei seturi de Maria Sharapova.

UPDATE 21:04 - Halep - Pliskova 6-4 3-6 6-3! Simona Halep este în marea finală de la Roland Garros. Aceasta va lupta sâmbătă, pentru primul titlu de Grand Slam, împotriva Jelenei Ostapenko!

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

UPDATE 21:02 - Halep - Pliskova 6-4 3-6 5-3. Simona a făcut break-ul și urmează să servească pentru meci.

UPDATE 20:57 - Halep - Pliskova 6-4 3-6 4-3. Karolina Pliskova face un game excelent la primire și recuperează break-ul. Cehoaica urmează să servească pentru a egala la patru în setul decisiv.

UPDATE 20:53 - Halep - Pliskova 6-4 3-6 4-2. Pliskova salvează o minge de dublu-break pentru Halep și reduce din diferență.

UPDATE 20:47 - Halep - Pliskova 6-4 3-6 4-1. Simona Halep salvează două mingi consecutive de re-break, iar apoi își face game-ul pe propriul serviciu, distanțându-se la trei game-uri în decisiv.

UPDATE 20:42 - Halep - Pliskova 6-4 3-6 3-1. Simona Halep câștigă pe serviciul advers, după ce a reușit un passing superb în momentul în care avea minge de break.

UPDATE 20:37 - Halep - Pliskova 6-4 3-6 2-1. Simona Halep are din nou parte de un game lejer pe propriul serviciu și revine în avantaj.

UPDATE 20:35 - Halep - Pliskova 6-4 3-6 1-1. Karolina Pliskova câștigă un game foarte dificil pe propriul serviciu. Aceasta a revenit de la 0-30, apoi s-a impus în prelungiri, după ce a salvat inclusiv o minge de break.

UPDATE 20:29 - Halep - Pliskova 6-4 3-6 1-0. Simona Halep nu are probleme în a-și menține serviciul în primul game al setului decisiv.

UPDATE 20:23 - Halep - Pliskova 6-4 3-6. Karolina Pliskova își controlează foarte bine nervii și face un game foarte bun pe propriul serviciu, cu care închide setul secund. A doua finalistă de la Roland Garros va fi decisă în urma manșei decisive.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

UPDATE 20:21 - Halep - Pliskova 6-4 3-5. Simona Halep salvează o minge de set și se apropie la două game-uri de adversara sa. Karolina Pliskova urmează însă să servească pentru câștigarea setului secund.

UPDATE 20:16 - Halep - Pliskova 6-4 2-5. Karolina Pliskova se apropie la un singur game de câștigarea setului secund, după ce își face serviciul în urma unui game în care a salvat trei mingi de break, dintre care două consecutive. Simona urmează să servească pentru a rămâne în set.

UPDATE 20:10 - Halep - Pliskova 6-4 2-4. Pliskova face primul break din setul secund.

UPDATE 20:07 - Halep - Pliskova 6-4 2-3. Continua seria game-urilor fără break. Pliskova și-a păstrat serviciul fără se cedeze punct de această dată.

UPDATE 20:05 - Halep - Pliskova 6-4 2-2. Simona Halep își păstrează din nou serviciul și egalează situația în setul secund.

UPDATE 20:02 - Halep - Pliskova 6-4 1-2. Pliskova își menține serviciul și preia din nou avantajul în setul secund.

UPDATE 19:58 - Halep - Pliskova 6-4 1-1. Halep își face serviciul fără probleme.

UPDATE 19:54 - Halep - Pliskova 6-4 0-1. Karolina Pliskova își face serviciul în primul game al setului secund.

UPDATE 19:48 - Halep - Pliskova 6-4. Simona Halep câștigă primul set! Diferența a fost făcută de break-ul realizat în game-ul al treilea.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

UPDATE 19:44 - Halep - Pliskova 5-4. Cehoaica salvează două mingi de set și reduce din diferență.

UPDATE 19:37 - Halep - Pliskova 5-3. Halep își face din nou serviciul fără probleme.

UPDATE 19:33 - Halep - Pliskova 4-3. Karolina Pliskova se apropie din nou de adversară, după ce a închis game-ul pe propriul serviciu cu un ace.

UPDATE 19:28 - Halep - Pliskova 4-2. Simona Halep își păstrează fără probleme serviciul și reface diferența de două game-uri.

UPDATE 19:25 - Halep - Pliskova 3-2. Cehoaica salvează o minge de break și se apropie la un game de Simona.

UPDATE 19:21 - Halep - Pliskova 3-1. Simona se desprinde, după un game lung în care a salvat două mingi consecutive de break.

UPDATE 19:13 - Halep - Pliskova 2-1. Românca face primul break al semifinalei și trece în avantaj.

UPDATE 19:10 - Halep - Pliskova 1-1. Simona egalează imediat, după ce își păstrează serviciul.

UPDATE 19:07 - Halep - Pliskova 0-1. Karolina Pliskova își face serviciul în game-ul de debut.

UPDATE 19:04 - A început meciul dintre Simona Halep și Karolina Pliskova.

UPDATE 18:37 - Jelena Ostapenko e prima finalistă de la Roland Garros! Letona s-a calificat după 7-6(4) 3-6 6-3 cu Timea Bacsinszky, într-un meci de aproape două ore și jumătate.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

UPDATE 17:53 - Timea Bacsinszky împinge prima semifinală în decisiv, după ce câștigă setul secund cu 6-3.

UPDATE 17:15 - Jelena Ostapenko a câștigat, în tie-break, 7-6(4), primul set al semfinalei cu Timea Bacsinsky.

UPDATE 16:57 - După încheierea finalei de dublu mixt, câștigate de către Gabriela Dabrowski și Rohan Bopanna, cu 2-6 6-2 [12-10], în fața perechii Anna-Lana Groenefeld / Robert Farah, și până la startul primei semifinale de simplu, Simona Halep s-a antrenat pe terenul ”Philippe-Chatrier”.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Românca se pregătește să joace cea de-a patra ei semifinală de Grand Slam și a doua la Roland Garros.

UPDATE 16:45 - Timea Bacsinszky acuză o problemă medicală și a solicitat îngrijiri medicale la scorul de 4-3 (cu break), pentru Jelena Ostapenko. Aceasta este bandajată la coapsa dreaptă.

UPDATE 16:10 - A început prima semifinală de la Roland Garros, Jelena Ostapenko - Timea Bacsinszky. După încheierea acestui meci, va începe și cel al Simonei Halep cu Karolina Pliskova.

Simona Halep - Karolina Pliskova se joacă astăzi, după ora 17:30.

Simona Halep (25 de ani) are șansa de a juca din nou o finală de Grand Slam, cea de la Roland Garros, după cea din 2014, dacă o va elimina în semifinale pe Karolina Plsikova (nr. 3 WTA).

Partida, care va fi găzduită de arena Philippe Chatrier, se va disputa joi, 8 iunie, nu înainte de ora 17:30 și va fi transmisă în format LIVE TEXT pe digisport.ro. Pe același teren se va disputa, dar de la ora 16:00, prima semifinală a turneului feminin, cea dintre Jelena Ostapenko (Letonia) şi Timea Bacszinszky (Elveţia).

Simona Halep are un avantaj moral în acest moment, dat de faptul că la ”general” conduce cu 4-1. În 2015, Halep câştiga cu 6-4, 7-6 (4) în finală la Dubai, iar apoi se impunea şi în optimi la Indian Wells, cu 6-4, 6-4. Anul trecut, Simona învingea cu 6-4, 7-5 în sferturi la Sydney, după care Pliskova se impunea în Cupa Davis, cu 6-7 (4), 6-4, 6-2, ultimul duel, disputat anul trecut, la Montreal, încheindu-se tot cu victoria româncei, 6-3, 6-3, în optimi. De remarcat că toate meciurile au avut loc pe hard.

Simona Halep e la două victorii de cea mai mare performanță a carierei, câștigarea primului turneu de Grand Slam, care i-ar aduce automat și primul loc în clasamentul WTA.

Începând din acest sezon, Digi Sport transmite anual ÎN DIRECT și ÎN EXCLUSIVITATE 55 de turnee WTA.

”Mă simt bine, un pic obosită, dar sunt pregătită. Vreau să intru pe teren mâine și să fiu fericită, să câștig mâine și să joc din nou o finală aici”, a spus Simona, după meciul epic realizat în compania Svitolinei.

Jucătoarea din Cehia a prefațat întâlnirea cu Halep și a avut numai cuvinte de laudă la adresa Simonei. În acest moment, scorul la ”general” este de 4-1 pentru Halep. Ultimul duel a avut loc în finala de la Montreal, în 2016, când Simona a câștigat în două seturi, 6-3, 6-3.

"Înainte să vin la acest turneu au fost mai multe persoane care mi-au spus că voi ajunge numărul 1 mondial dacă mă voi califica în finală și eu mă gândeam că n-am nicio șansă să joc finala. Acum, finala este și aproape și departe în același timp, pentru că joc împotriva uneia dintre cele mai bune jucătoare pe zgură din lume. Şi ea joacă pentru a ajunge numărul 1, astfel că va fi un meci uriaş" a declarat Pliskova.

În cazul unei victorii în fața Simonei, Pliskova ar deveni noul lider WTA la capătul competiției de la Paris. Jucătoarea din Cehia e convinsă că serviciul va fi principala sa armă în delul care va începe joi, nu înainte de ora 18:00, pe terenul central, Philippe Chatrier.

"Am fost adversare de câteva ori și sunt convinsă că va fi un meci. Simona aleargă bine, este peste tot şi nu ratează mult. Va conta foarte mult și cum va fi vremea. Cred că va trebui să fiu mai agresivă decât am fost în partida de azi (nr. împotriva Carolinei Garcia) şi să pun presiune pe ea. Şi să îmi pot câştiga serviciul, aceasta va fi cheia. Voi încerca doar să joc ca şi cum nu aş avea nimic de pierdut pentru că sunt în semifinale" a mai spus Pliskova.

Etichete:

,

,

,

,

,

,

,

,

,

,